Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,667.95 …
26 ก.พ. 2562

Morning Market Summary
SET ช่วงเช้าปิดที่ระดับ 1,667.95 จุด ลดลง 3.80 จุด (-0.23%) มูลค่าการซื้อขาย 25,846.56 ล้านบาท หุ้นไทยเช้านี้ผันผวนในกรอบทิศทางเดียวกับตามตลาดภูมิภาคที่ส่วนใหญ่เป็นลบ หลังราคาน้ำมันร่วงลงแรง กดดันหุ้นในกลุ่มพลังงานเช้านี้ ขณะที่นักลงทุนยังติดตามทั้งปัจจัยภายนอกเกี่ยวกับการเจรจาการค้าระหว่างสหรัฐ-จีน และปัจจัยภายในกรณีศาลนัดพิจารณาการยุบพรรคไทยรักษาชาติ (27 ก.พ.นี้)
Afternoon Perspective
แนวโน้มตลาดในช่วงบ่าย คาดยังอยู่ในภาวะซึมตัว หลังภาคเช้าดัชนีไม่สามารถดีดตัวขึ้นมาเล่นในแดนบวกได้ โดยยังมีแรงกดหุ้นกลุ่มพลังงาน และไม่มีแรงซื้อหุ้นกลุ่มอื่นเข้ามาพยุง จะมีบ้างก็แค่หุ้นธนาคารบางตัว ส่งผลให้ดัชนี SET แกว่งตัวในแดนลบตลอด อย่างไรก็ตามช่วงบ่ายอาจมีแรงซื้อเข้ามา แต่คงไม่มากเพราะมองต่างชาติน่าจะยังขายหุ้นต่อ หลังราคาน้ำมันน่าจะย่อตัวลงต่อ นอกจากนั้นตลาดหุ้นส่วนใหญ่เริ่มรับข่าวการเลื่อนเส้นตายการเจรจาออกไปซึ่งอาจจะเห็นดัชนีตลาดหุ้นสหรัฐในคืนนี้ย่อตัวลง ส่วนปัจจัยภายในเรื่องการยุบพรรคไทยรักษาชาติยังต้องดูหลังวันที่ 27 ขณะที่งบ Q4/18 ที่ออกมายังแย่ โดยมองแนวรับบ่ายที่ 1662-1660 จุด และแนวต้านที่ 1670-1674 จุด แนะนำซื้อเก็งกำไร BBL CPN
Technical Pick
SET Index: 1667.95 ปรับตัวลดลงจากแรงขายทำกำไรในระยะสั้นที่บริเวณแนวต้านของเส้นค่าเฉลี่ย 200 วันที่ 1670 จุด ซึ่งเราคาดว่า การปรับตัวลดลงในระยะสั้นไปทดสอบแนวรับที่ 1660-1665 จุด น่าจะเป็นการปรับฐานในระยะสั้น เพื่อการปรับตัวเพิ่มขึ้นต่อเนื่องไปทดสอบแนวต้านถัดไปที่ 1700 และ 1720 จุด แต่ถ้ากาปรับฐานลึกกว่าระดับ 1660 จุดลงไป ความเสี่ยงในการปรับตัวลดลงหลุดระดับ 1650 จุดลงไปทดสอบแนวรับถัดไปที่ 1635-1640 จุดจะเพิ่มสูงขึ้น
– Raimon Land (RML TB; THB 1.36) – ซื้อ
– WICE Logistics (WICE TB; THB 4.40) – ซื้อ